Washita (elv)

Washita River er ei elv som renner parallelt med og munner ut i Red River, gjennom delstatene Texas og  Oklahoma i USA, og munner ut i Lake Texoma, et kunstig reservoar bak Denison-demningen 100 km nord for Dallas. Hele vassdraget er ca. 720 km langt, og starter i Roberts County i det såkalte «Texas Panhandle» nord i Texas.  Elvas totale nedslagsfelt er 23 585 km². Elva er regulert.

Navnet er på språket cheyenne og homonymt med navnet på elva Ouashita, som den ikke må forveksles med. Ofte kalles elva False Washita for å hindre forveksling med Ouashita. Stedet Washita Battlefield National Historic Site ved elva er et slagsted hvor general Custer overvant cheyenne-folket i slaget ved Washita i 1868.

 Eksterne lenker 
 «Washita River» fra Handbook of Texas Online
 Washita River Paddling Information

Kategori:Elver i USA
Kategori:Elver i Texas
Kategori:Elver i Oklahoma
Kategori:Mississippis vassdragsområde